**DOM ZDRAVLJA**

**KOPRIVNIČKO-KRIŽEVAČKE ŽUPANIJE**

TRG DR. TOMISLAVA BARDEKA 10

48000 KOPRIVNICA

**OBRAZLOŽENJE**

**Financijskog plana**

**Doma zdravlja Koprivničko-križevačke županije**

**za 2025. godinu s projekcijama za 2026. i 2027. godinu**

Financijski plan Doma zdravlja Koprivničko-križevačke županije za 2025. godinu i projekcije za 2026. i 2027. godinu izrađen je u skladu sa Zakonom o proračunu (NN 144/21), Pravilnikom o proračunskom računovodstvu i računskom planu (NN 158/23), Pravilnikom o planiranju u sustavu proračuna (NN 1/24), Pravilnikom o proračunskim klasifikacijama (NN 4/24), Pravilnikom o korištenju sredstava Europske unije (NN 44/24), Uputama za izradu proračuna jedinica lokalne i područne (regionalne) samouprave koje je izdalo Ministarstvo financija, Uputa za izradu Proračuna Koprivničko - križevačke županije za 2025. godinu i projekcija za 2026. i 2027. godinu te Razvojnim planom Koprivničko-križevačke županije za period 2021.-2027. godine.

Dom zdravlja Koprivničko-križevačke županije posluje preko podračuna unutar jedinstvenog računa riznice, putem kojeg u riznicu uplaćuje sve vlastite i namjenske prihode Doma zdravlja Koprivničko-križevačke županije. Koprivničko-križevačka županija i Dom zdravlja Koprivničko-križevačke županije povezani su istim programskim rješenjem.

Obveza je da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2025. godinu na razini skupine, kao i projekcije za 2026. i 2027. godinu.

Radi pružanja detaljnije informacije za 2025. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2025. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* **Primarna zdravstvena zaštita:**
* obiteljska (opća) medicina
* zdravstvena zaštita predškolske djece
* zdravstvena zaštita žena
* dentalna zdravstvena zaštita
* dentalni laboratorij
* fizikalna terapija
* radna terapija
* medicina rada i sporta
* patronažna zdravstvena zaštita i sestrinska savjetovališta
* ljekarnička djelatnost
* laboratorijska, radiološka i druga dijagnostika
* palijativna skrb bolesnika
* zdravstvena njega u kući
* logopedija
* psihološka djelatnost
* telemedicina.
* **Specijalističko-konzilijarna zdravstvena zaštita:**
* fizikalna medicina i rehabilitacija
* radiologija
* oftalmologija i optometrija
* oralna kirurgija.
* **Dispanzerska djelatnost:**

- prevenciju

- ranu intervenciju

- liječenje

- socijalno-medicinsku skrb

- skrb za specifične potrebe pružanja zdravstvene zaštite stanovnika.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovor sa Hrvatskim zavodom za zdravstveno osiguranje.

U sustavu Doma zdravlja Koprivničko-križevačke županije trenutno je 25 timova opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 16 timova dentalne zdravstvene zaštite, 23 tima patronažne zdravstvene zaštite, 2 medicinsko-biokemijska laboratorija, 1 tim radiološke dijagnostike, 2 tima fizikalne medicine i rehabilitacije, 1 koordinator palijativne skrbi, 1 mobilni palijativni tim, 1 tim oralne kirurgije, 2 tima oftalmologije i optometrije i 1 tim medicine rada i sporta.

**2. Prihodi i primici u 2025. godini**

**2.1.** Prihodi i primici Financijskog plana Doma zdravlja Koprivničko-križevačke županije za 2025. godinu, kao i projekcije za 2026. i 2027. godinu izrađeni su na temelju ostvarenih prihoda za 2023. godinu, ocijenjenog ostvarenja prihoda za 2024. godinu, sredstava za decentralizirane funkcije, općih prihoda i primitaka koje osigurava osnivač, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja, donacija i sredstava EU fonda.

**2.2.** Prihodi i primici Financijskog plana Doma zdravlja Koprivničko-križevačke županije za 2025. godinu planirani su u iznosu 12.450.939,00 eura, te se planira pokriće manjka iz prethodnih godina u iznosu 150.000,00 eura.

**2.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o provođenju Nacionalnog programa prevencije ranog otkrivanja slabovidnosti, ugovora o poslovnoj suradnji u provedbi dopunskog zdravstvenog osiguranja u iznosu 7.686.700,00 eura, prihodi ostvareni od pružanja usluga na tržištu u iznosu 576.000,00 eura, prihodi od nefinancijske imovine i naknade šteta s osnova osiguranja u iznosu 9.500,00 eura, donacije u iznosu 1200,00 eura.

**2.4.** Ukupno za decentralizirane funkcije planirana su sredstva u iznosu 476.039,00 eura koja će se koristiti za financiranje Doma zdravlja i K100121 Opremanje Doma zdravlja - decentralizirana sredstva.

**2.5.** Aktivnost Sufinanciranje rada ordinacija u ruralnim sredinama ima cilj financijski potpomognuti poslovanje Doma zdravlja na područjima koja imaju mali broj stanovnika, a nisu proglašena područjima od posebne državne skrbi. Zbog malog broja stanovnika, odnosno malog broja upisanih osiguranih osoba, ordinacije u tim područjima generiraju strukturni manjak i otežavaju financijsku stabilnost Doma zdravlja. Aktivnost se financira iz općih prihoda i primitaka i pomoći općina u iznosu 59.000,00 eura.

**2.6.** Planirani prihodi i primici za financiranje programa Opremanje zdravstvenih ustanova planirani su u iznosu 3.000.000,00 eura i odnose se na Rekonstrukciju i dogradnju Doma zdravlja Koprivničko-križevačke županije u Križevcima.

**2.7.** Planirani prihodi i primici za financiranje tekućeg projekta Specijalizacija liječnika koja će biti financirana iz EU sredstava i to ukupno 7 specijalizacija - fizikalna medicina i rehabilitacija, pedijatrija, obiteljska medicina te ginekologija i opstetricija u ukupnom iznosu 240.000,00 eura.

**3. Rashodi i izdaci u 2025. godine**

**3.1.** Rashodi i izdaci Financijskog plana Doma zdravlja Koprivničko-križevačke županije za 2025. godinu, kao i projekcije za 2026. i 2027. godinu izrađeni su na temelju ostvarenih prihoda za 2023. godinu, ocijenjenog rashoda za 2024. godinu, sredstava za decentralizirane funkcije, općih prihoda i primitaka koje osigurava osnivač, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja, donacija i sredstava EU fonda.

**3.2.** Rashodi i izdaci Financijskog plana Doma zdravlja Koprivničko-križevačke županije za 2025. godinu planirani su u iznosu 12.315.939,00eura.

**3.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o provođenju Nacionalnog programa prevencije ranog otkrivanja slabovidnosti, ugovora o poslovnoj suradnji u provedbi dopunskog zdravstvenog osiguranja u iznosu 7.686.700,00 eura, prihodi ostvareni od pružanja usluga na tržištu u iznosu 576.000,00 eura, prihodi od nefinancijske imovine i naknade šteta s osnova osiguranja u iznosu 9.500,00 eura, donacije u iznosu 1200,00 eura.

**3.4.** Ukupno za decentralizirane funkcije planirana su sredstva u iznosu 476.039,00 eura koja će se koristiti za financiranje Doma zdravlja i K100121 Opremanje Doma zdravlja - decentralizirana sredstva.

**3.5.** Aktivnost Sufinanciranje rada ordinacija u ruralnim sredinama ima cilj financijski potpomognuti poslovanje Doma zdravlja u područjima koja imaju mali broj stanovnika, a nisu proglašena područjima od posebne državne skrbi. Zbog malog broja stanovnika, odnosno malog broja upisanih osiguranih osoba, ordinacije u tim područjima generiraju strukturni manjak i otežavaju financijsku stabilnost Doma zdravlja. Aktivnost se financira iz općih prihoda i primitaka i pomoći općina u iznosu 59.000,00 eura.

**3.6.** Planirani rashodi i izdaci za financiranje programa Opremanje zdravstvenih ustanova planirani su u iznosu 3.000.000,00 eura i odnose se na projekt Rekonstrukcije i dogradnje Doma zdravlja Koprivničko-križevačke županije u Križevcima.

**3.7.** Planirani rashodi i izdaci za financiranje tekućeg projekta Specijalizacija liječnika koja će biti financirana iz EU sredstava i to ukupno 7 specijalizacija - fizikalna medicina i rehabilitacija, obiteljska medicina, pedijatrija te ginekologija i opstetricija u ukupnom iznosu od 240.000,00 eura.

**4. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima program:

* **1067 Redovna djelatnost Doma zdravlja Koprivničko-križevačke županije**
  + Aktivnost A100176 Redovna djelatnost Doma zdravlja
  + Kapitalni projekt K100122 Opremanje zdravstvenih ustanova
  + Kapitalni projekt K100121 Opremanje Doma zdravlja - decentralizirana sredstva
  + Aktivnost A100212 Sufinanciranje rada ordinacija u ruralnim sredinama
* **1068 Opremanje zdravstvenih ustanova**
  + Aktivnost A 100211 Administracija i upravljanje projektom „Zdravo srce, zdrava budućnost“
  + Kapitalni projekt K100140 Rekonstrukcija i izgradnja Doma zdravlja
  + Tekući projekt T100112 Specijalizacije liječnika

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, ulagati u dugotrajnu imovinu kako bi se osigurala veća razina zdravstvene zaštite, jednakomjerna dostupnost na području županije, posebno u ruralnim područjima.

Posebni ciljevi za provođenje programa Doma zdravlja Koprivničko-križevačke županije usklađeni su sa Planom razvoja Koprivničko-križevačke županije za razdoblje 2021.-2027. godine („Službeni glasnik“ 25/21.).

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20, 119/22, 156/22, 33/23, 36/24)
* Zakon o plaćama u državnoj službi i javnim službama (Narodne novine br. 155/23)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18, 35/19, 92/19, 56/20, 3/23) te [Odluka o produljenju primjene odredbi o materijalnim i nematerijalnim pravima zaposlenika u javnim službama ostvarenih temeljem granskih kolektivnih ugovora](https://narodne-novine.nn.hr/clanci/sluzbeni/2024_03_35_544.html) (NN 35/2024), [Odluka o isplati materijalnih i nematerijalnih prava te drugih naknada za zaposlenike ostvarenih iz rada i po osnovi rada temeljem granskih kolektivnih ugovora](https://narodne-novine.nn.hr/clanci/sluzbeni/2024_01_10_195.html) (NN 10/2024), [Odluka o primjeni prava iz Kolektivnog ugovora za djelatnost zdravstva i zdravstvenog osiguranja nakon isteka produžene primjene za zaposlenike u sustavu zdravstva](https://narodne-novine.nn.hr/clanci/sluzbeni/2023_06_68_1112.html) (NN 68/2023)
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 35/24)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* Ugovor o dodjeli bespovratnih sredstava NPOO.C5.1.R3-I1.01.0002
* Ugovor o dodjeli bespovratnih sredstava NPOO.C5.1.R3-I1.01.0012

**4.1. Program: 1067 Redovna djelatnost Doma zdravlja Koprivničko-križevačke županije**

Cilj programa je osigurati uredno i redovno poslovanje Doma zdravlja Koprivničko-križevačke županije, podmirivanje svih obveza prema zaposlenima, dobavljačima, osiguravanje potrebnih sredstava za rad zdravstvenih i nezdravstvenih radnika kako bi županija imala odgovarajuću kvalitetu zdravstvene usluge.

**A100176 Redovna djelatnost Doma zdravlja**

Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad. Posebni cilj aktivnosti je „socijalno osjetljiva županija“ te je prioritet unapređenje zdravlja i sigurnosti stanovništva.

Specifični ciljevi aktivnosti su osiguranje potrebnih sredstava za:

* + Isplatu plaća i drugih materijalnih prava zaposlenika
  + isplate prekovremenog rada zaposlenicima koji rade na zamjenama zbog nedostatka liječnika i medicinskih sestara kojih nema na tržištu rada ili zbog zamjena za bolovanje, rodiljni i roditeljski dopust i slično
  + materijalne rashode koji obuhvaćaju trenutni broj ordinacija u sastavu Doma zdravlja te se na taj način osiguravaju potrebna osnovna sredstva za rad svih djelatnosti.
  + pružanje dentalne zdravstvene zaštite nedjeljom i blagdanima, rad administratora u ordinacijama, osiguranje cjepiva Rotarix u suradnji s gradom Križevci,
  + financiranje troškova pripravničkog staža za 5 pripravnika kroz mjeru pripravništvo u javnim službama temeljem ugovora sa Hrvatskim zavodom za zapošljavanje

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje, vlastiti prihodi prikupljeni pružanjem usluga na tržištu, donacije, pomoći, opći prihodi i primici.

**Aktivnost A100212 Sufinanciranje rada ordinacija u ruralnim sredinama**

Osnovni cilj financijski potpomognuti poslovanje Doma zdrava na područjima koja imaju mali broj stanovnika, a nisu proglašena područjima od posebne državne skrbi. Zbog malog broja stanovnika, odnosno malog broja upisanih osiguranih osoba, ordinacije u tim područjima generiraju strukturni manjak i otežavaju financijsku stabilnost Doma zdravlja.

Posebni cilj aktivnosti je „socijalno osjetljiva županija“ te je prioritet unapređenje zdravlja i sigurnosti stanovništva.

Izvor financiranja su opći prihodi i primici.

**K 100122 Opremanje zdravstvenih ustanova**

Osnovni cilj kapitalnog projekta je osigurati potrebna sredstva za rad te poboljšati kvalitetu zdravstvene zaštite na području Koprivničko-križevačke županije.

Posebni cilj kapitalnog projekta je:

* nabava potrebne opreme koje su iskazale ordinacije prema Planu potreba za 2024. godinu (kontinuirano obnavljanje računalne opreme, uredskog namještaja, zamjena dotrajalih klima uređaja po ordinacijama ili obnova sustava grijanja, kontinuirao ulaganje u potrebnu medicinsku opremu)
* Sanacija kapele „Sv. Florijan“ u sklopu stare bolnice u Koprivnici

Izvor financiranja su prihodi za posebne namjene ostvareni temeljem ugovora sa Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu pomoć Ministarstva kulture i medija.

**K100121 Opremanje Doma zdravlja - decentralizirana sredstva**

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Posebni ciljevi projekta su:

* opremanje potrebnom medicinskom opremom ordinacija opće/obiteljske medicine, ordinacija dentalne medicine te ostalih ordinacija sukladno Planu potreba za 2024. godinu,
  + dva uređaja za sedimentaciju za MBL u Đurđevcu i Križevcima
  + mikroskop za potrebe MBL Križevci
  + medicinska oprema za potrebe ordinacija
  + opremanje ordinacije logopeda u Križevcima
  + nabava dva automobila za kućne posjete
  + nabava potrebne informatičke opreme za ordinacije
  + dodatna ulaganja na građevinskim objektima u Legradu (ordinacija dentalne zdravstvene zaštite) i Drnju (ordinacija obiteljske medicine).

Izvor financiranja su decentralizirana sredstva.

**4.2. Program - 1068 Opremanje zdravstvenih ustanova**

Cilj ovog programa je pratiti aktivnosti i projekte koji se provode u Domu zdravlja, a financirani su iz sredstava Europske unije kako bi se podigla kvaliteta i poboljšala dostupnost zdravstvene zaštite.

**Tekući projekt - T100112 Specijalizacija liječnika**

Planirani prihodi i primici za financiranje tekućeg projekta Specijalizacija liječnika koja će biti financirana iz EU sredstava i to ukupno 7 specijalizacija - fizikalna medicina i rehabilitacija, pedijatrija, ginekologija i opstetricija te obiteljska medicina.

Posebni cilj aktivnosti je „socijalno osjetljiva županija“ te je prioritet upravljanje znanjem do učinkovitih ljudskih potencijala.

**Projekt K100140 Rekonstrukcija i izgradnja Doma zdravlja**

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije te jednakomjerne dostupnosti zdravstvene zaštite u svakom dijelu Županije.

Posebni ciljevi kapitalnog projekta je izgradnja Doma zdravlja Koprivničko-križevačke županije u ispostavi Križevci:

* rekonstrukciju i izgradnju Doma zdravlja Koprivničko-križevačke županije, Ispostava Križevci za koje se pokazala potreba zbog dotrajalosti zgrade tkz. „marles“ gdje je trenutno dentalna medicina, radiologija, medicinsko-biokemijski laboratorij i ginekološke ordinacije kako bi se poboljšala kvaliteta i osigurao prostor koji je u skladu sa posebnim propisima i podigla kvaliteta zdravstvene zaštite (opći prihodi i primici).

Izvor financiranja su opći prihodi i primici.

**5. Projekcije Financijskog plana Doma zdravlja Koprivničko-križevačke županije za 2026. i 2027. godinu**

Projekcijama su planirani ukupni prihodi i primici te rashodi i izdaci za 2026. godinu u iznosu 12.714.146,00 eura, dok su ukupni rashodi za 2026. godinu planirani u iznosu od 12.714.146,00 eura.

Projekcijama su planirani ukupni prihodi i primici te rashodi i izdaci za 2027. godinu u iznosu 10.938.680,00 eura, dok su ukupni rashodi za 2027. godinu planirani u iznosu od 10.938.680,00 eura.

Planiran je nastavak dodatnih ulaganja na građevinskim objektima (izgradnja i opremanje zgrade Doma zdravlja Koprivničko-križevačke županije u Križevcima), nabava medicinske i laboratorijske opreme potrebnih za obavljanje djelatnosti Doma zdravlja Koprivničko-križevačke županije.

KLASA:400-02/24-01/2

URBROJ: 2137-88-03-24-3

Koprivnica, 28. studeni 2024.

PREDSJEDNICA

Marina Jakšić,dipl.iur.